Milan Stanković

**Milan Stanković** (kyrill. *Милан Станковић*, s. 9. syyskuuta 1987 Belgrad, Jugoslavia) on serbialainen pop- ja folk-laulaja.

## Biografia
Milan Stanković aloitti uransa osallistumalla musiikkikilpailuun *Zvezde Granda* Serbiassa vuonna 2007, jossa hänestä tuli yleisön suosikki (SMS-äänillä hän pääsi ensimmäiselle sijalle 12 kilpailuesityksessä 14:stä). 
Hän pääsi superfinaaliin ja herätti runsaasti huomiota tiedotusvälineissä. Samana vuonna hänen singlensä ilmestyi kokoelmalevyllä "Zvezde Granda", jota on myyty 100&nbsp;000 kappaletta. Sen lisäksi, että hänellä on ollut esityksiä entisen Jugoslavian alueella, hän saavutti menestystä myös esityksissään Sveitsissä, Unkarissa ja Yhdysvalloissa. Toukokuussa 2009 Milanin debyyttialbumia, nimeltään *Solo* (Kappaleet: Solo, Face, Nepristojna ponuda, Nepopravljivo, Još uvek, Hajde vodi me sa sobom, Ja ću da ti čuvam leđa, Opet će se rode vratiti, Ovo je priča o nama) myytiin 50&nbsp;000 kappaletta.

## Eurovision laulukilpailu 2010
Hän kilpaili myös Serbian Euroviisujen alkukarsinnoissa *Tri pa jedan za Oslo*. Hän voitti kilpailun ja edusti Serbiaa kappaleella "Ovo je Balkan" (Tämä on Balkan) Euroviisujen finaalissa, jossa Milan sijoittui 13. sijalle saaden 72 pistettä. Kappaleen sävelsi kuuluisa bosnialainen säveltäjä Goran Bregović.
Ovo je Balkanin sanoitukset olivat Marina Tucakovićin
ja Ljiljana Jorgovanovićin
käsialaa. Kappaleesta tehtiin myös espanjankielinen versio 

## Ura
Euroviisujen jälkeen, Milanin palattua takaisin Serbiaan, hän joutui ristiriitaan levy-yhtiönsä pomon Sasa Popovicin kanssa (Grand Productionin johtaja). Sen jälkeen Milan katosi musiikkialalla julkisuudesta ja piileskeli tiedotusvälineiltä. Yli vuoden kuluttua 1.6.2011, Milan julkaisi kappaleen "Perje" (Höyhenet), jonka hän on itse säveltänyt. Laulu oli erittäin suuri menestys Serbiassa ja sen ympäristössä Balkanin alueilla. 

Lokakuussa 2011 Milan ratkaisi ongelman Grand Productionin kanssa, minkä jälkeen he peruuttivat sopimuksen, joka oli aiheuttanut välillään ristiriitaa. Sopimuksen irtisanomisen jälkeen, Milan aloitti Euroopan kiertueen ja ensimmäinen kiertuepaikka oli Jil CLUBilla, Sveitsissä. Milania on kutsuttu parhaaksi nuoreksi laulajaksi *Zvezde Granda-kilpailusta*. 

24. helmikuuta 2012 Milan julkaisi uuden kappaleensa :n, joka oli Milanin mukaan omistettu hänen äidilleen, Milenalle. Kappaleen säveltäjiä olivat N. Arezina, M. Peruncic, M. Stankovic. Sanoitukset kirjoitti V. Bilanovic ja järjestely suoritettiin Atelje Trag:issa. Kaksi vuotta myöhemmin, Milan valmisteli yllätyksen faneilleen. Syntymäpäivänään, 9. syyskuuta Milan julkaisi virallisen musiikkivideon uuteen kappaleeseensa nimeltä Od Mene Se Odvikavaj. Milan ja Marina Tucakovic (yksi Ovo je Balkan:in kirjoittajista) tekivät yhteistyötä jälleen kerran. Musiikki ja järjestelyt hoiti Damir Handanovic. Milan itse toimi sekä ohjaajana että stylistinä musiikkivideota tehdessä. Aikaisemmin samana vuonna Milan ja Radmila Manojlović
erosivat. Huhujen mukaan Milan olisi laulanut kappaletta ex-tyttöystävää Radmilaa varten. Mutta Milan oikaisi asian eräässä haastattelussaan, kappale ei ollut Radmilalle omistettu ja sen oli kirjoittanut Tucakovic. Milan myös kertoi, että kappale on omistettu kaikille, jotka ovat todella rakastaneet jotakuta. 

16. huhtikuuta 2014 Milan kilpaili kilpailussa Pink Music Festival uudella kappaleellaan ). Hän päätyi 19. sijalle ja voitti kilpailusta kaksi eri palkintoa. Jälleen kerran Marina Tucaković kirjoitti sanoitukset. Musiikki ja sovitus olivat taas Damir Handanovicin käsialaa.

Milanilla on suuri kansainvälinen ihailijakerho ja faneja ympäri maailmaa. Milanin faniryhmän nimi on "KRASIVA" ja sen logo on "FEEL THE KRASIVA POWER" (Tunne Krasiva voima). Milanilla on faniryhmiä muun muassa Serbiassa, Makedoniassa, Bosniassa, Kroatiassa, Romaniassa, USA:ssa, Puolassa, Suomessa, Ruotsissa, Saksassa, Albaniassa ja Montenegrossa.

## Lähteet
* Milan Stankovicin sivu